അയർലാന്റ‌്> യൂറോപ്യൻ യൂണിയൻ തെരഞ്ഞെടുപ്പിൽ മലയാളത്തിൽ വോട്ട് ചോദിച്ച് വർക്കേഴ്സ് പാർടി നേതാവ് ഐലിഷ് റെയാൻ. ഫേസ്ബുക്കിലാണ് റെയാൻ തന്റെ ചിത്രം ഉൾപ്പെടുത്തിയ മലയാളം പോസ്റ്ററിനൊപ്പം മലയാളത്തിൽ വോട്ട് അഭ്യർത്ഥന നടത്തിയത‌്. അയർലന്റിലെ ഡബ്ലിനിൽ നിന്നാണ് റെയാൻ മത്സരിക്കുന്നത്. വളരെയധികം വിജയ സാധ്യത കണക്കാക്കപ്പെടുന്ന സ്ഥാനാർഥിയാണ് ഐലീഷ് റെയാൻ. മെയ് മാസത്തിലാണ് യൂറോപ്പ്യൻ യൂണിയൻ തെരെഞ്ഞെടുപ്പ്.



അധ്വാനിക്കുന്ന ജനവിഭാഗങ്ങളുടെ അവകാശങ്ങൾ സംരക്ഷിക്കാനുള്ള പോരാട്ടത്തിന്റെ ഭാഗമായും പൊതുമേഖലയെ സ്വകാര്യവൽകരിക്കുന്നതിനെതിരെയും, യൂറോപ്പിൽ വർധിച്ചുവരുന്ന സൈനിക വൽക്കരണത്തിനെതിരെയും തന്റെ നിലപാട് ഉയർത്തിപിടിക്കുന്നതിനാണ് ഈ തെരെഞ്ഞെടുപ്പിൽ മത്സരിക്കുന്നതെന്ന് ഐലീഷ് റെയാൻ പറയുന്നു.



ഫേസ്ബുക്ക് കുറിപ്പിന്റെ പൂർണരൂപം...



പ്രിയമുള്ളവരേ, ഈ വരുന്ന മെയ് മാസത്തിൽ നടക്കുന്ന യൂറോപ്യൻ ഇലക്ഷനിൽ ഞാൻ ഡബ്ലിനിൽ നിന്നുള്ള സ്ഥാനാർത്ഥിയായി മത്സരിക്കുന്നു എന്ന് നിങ്ങളെവരെയും സന്തോഷപൂർവം അറിയിച്ചുകൊള്ളട്ടെ.



എല്ലാവരും വോട്ടവകാശം വിനിയോഗിക്കാൻ ഉള്ള അവകാശം ലഭിക്കുന്നതിനായി രജിസ്റ്റർ ചെയ്തു എന്ന് ഉറപ്പുവരുത്തുക.



Thanks to my comrades for helping me prepare this poster. Looking forward to meeting and working with you all, for a better Dublin, over the next two months and into the future!



Lal Salam!